

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/11363-…/2022.

Napirend sorszáma:

**Előterjesztés**

**Hévíz Város Önkormányzat Képviselő-testületének**

**2022. szeptember 29-ei rendes nyilvános ülésére**

**Tárgy:** A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Az előterjesztő:** Papp Gábor polgármester

**Készítette:**  Varga András TASZII Intézményvezető

Bertalanné dr. Gallé Vera hatósági osztályvezető

**Megtárgyalta:** Pénzügyi Turisztikai és Városfejlesztési Bizottság

Emberi Erőforrások Bizottság

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A szociális igazgatásról és a szociális ellátásokról szóló 1993. évi III. tv. (a továbbiakban: Szoctv.) 92. § (1) bekezdése alapján a személyes gondoskodás nyújtó ellátásokról, azok igénybevételéről, valamint a fizetendő térítési díjakról a fenntartó önkormányzat rendeletet alkot.

A szociális szolgáltatások és a személyes gondoskodást nyújtó gyermekjóléti ellátások szabályait az önkormányzat a 21/2014. (IV. 29.) önkormányzati rendeletében (a továbbiakban: Ör.) határozta meg.

**I.**

A bölcsődei gondozási díj jelenleg 1.000 Ft/nap, tört hónap esetén (beiratkozáskor, nyári leálláskor, illetve kiiratkozáskor) a bölcsődei gondozás személyi térítési díja megegyezik az igénybe vett ellátási nap és az egy napra jutó gondozási díj szorzatával.

Hévíz Város Önkormányzat Képviselő-testületének **21/2014. (IV. 29.)** önkormányzati rendelete a bölcsődei gondozási díjat az alábbiak szerint szabályozta:

*20. § A személyi térítési díjat*

*c) a bölcsődei gyermekétkeztetés esetében, és a gyermekek napközbeni ellátása keretében biztosított gyermekétkeztetés esetében havonta előre, tárgyhónap 10-éig kell megfizetni.*

Az intézményvezető javaslata alapján a 2023. január 1-től a bölcsődei gondozási díjat technikai okok miatt az intézmény más egységei esetében fizetendő térítési díjaihoz hasonlóan utólag kelljen megfizetni.

Ezt a **328/2011. (XII. 29.)** Korm. rendelet lehetővé teszi:

*„7. § (1) Ha a fenntartó eltérően nem rendelkezik, a személyi térítési díjat*

*b) a gyermekek napközbeni ellátásának igénybevétele esetén legfeljebb egy havi időtartamra előre,*

*kell megfizetni.”*

(2)[\*](https://net.jogtar.hu/jogszabaly?docid=a1100328.kor#lbj16id8c8c) Ha a bölcsődei ellátás, a napközbeni gyermekfelügyelet, a gyermekek átmeneti gondozása vagy az utógondozói ellátás igénybevétele nem a hónap első napján kezdődik (tört havi ellátás), akkor az adott hónapra fizetendő személyi térítési díj a napi személyi térítési díj és az ellátási napok szorzata.

**II.**

Hévíz Város Önkormányzata Képviselő-testülete 10/2022. (III. 31.) önkormányzati rendeltével módosította legutóbb az Ör. mellékleteiben szereplő térítési díjakat. A módosítással változott többek között az idősek otthona, a bölcsődei gondozás, a gyermekek napközbeni ellátása keretében biztosított étkeztetés térítési díja. A Teréz Anya Szociális Integrált Intézmény (TASZII), valamint a Gazdasági Műszaki Ellátó Szervezet által tett javaslatok alapján, a 2022. évi tervezett önköltséget figyelembe véve került sor a 2022. július 1. napjától hatályos új térítési díjak meghatározására.

Az előterjesztéshez mellékletként csatolt aktualizált önköltség számítás az idősek otthona tekintetében további díjemelést vetít előre.

Az idősek otthona térítési díjának további emelését a TASZII intézményvezetője szakmai okok miatt nem javasolja. Az év elején hatályban lévő 3.600,-Ft/nap térítési díj 2022. július 1. napjától 6.000,-Ft/nap térítési díjra változott, mely az eltartási kötelezettséggel terhelt hozzátartozókra rótt magas terhet. Ezen teher további emelése hozzátartozói oldalról megfontolandó.

Pénzügyi, költségvetési szempontok, illetve azon körülmény, mely szerint a közüzemi díjak, nyersanyag díjak változása, várható emelkedése az idősek otthona fenntartási költségeit tovább emelik, javasolt az önköltségszámítás szerinti emelést mérlegelni 6.000,-Ft/nap térítési díjról 7.000,-Ft/nap térítési díjra 2022. november 1. napi hatállyal bevezetve.

**Tisztelt Képviselő-testület!**

Kérem, hogy az előterjesztést megvitatni és a rendelet-tervezetet elfogadni szíveskedjenek. A rendelet-tervezet elfogadása minősített többséget igényel.

**2.**

**Hévíz Város Önkormányzat Képviselő-testületének**

**.../…. (… . …) önkormányzati rendelete**

**a szociális szolgáltatásokról és a személyes gondoskodást nyújtó**

**gyermekjóléti ellátásokról szóló**

**21/2014. (IV. 29.) önkormányzati rendelet módosításáról**

Hévíz Város Önkormányzat Képviselő-testülete a szociális igazgatásról szóló 1993. évi III. törvény 58/B. § (2) bekezdésében, a 62. § (2) bekezdésében, a 92. § (1)-(2) bekezdésében, a 115. § (1) és (3) bekezdésében, továbbá a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében, 32. § (1) bekezdés d) pontjában, 131. § (1) bekezdésében, 137. § (1) bekezdésében, 148. § (5) bekezdésében, 162. § (5) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. és 8a. pontjában foglalt feladatkörében eljárva a következőket rendeli el:

**1. §**

A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet 20. § *c)* bekezdése helyébe a következő rendelkezés lép:

*c) a bölcsődei gyermekétkeztetés, bölcsődei gondozás esetében, és a gyermekek napközbeni ellátása keretében biztosított gyermekétkeztetés esetében havonta utólag, a tárgyhónapot követő hónap 10-éig kell megfizetni.*

**2.§**

A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet 2. melléklete helyébe az 1. melléklet lép.

**3.§**

(1) Ez a rendelet – a (2) bekezdésben foglalt kivétellel – 2022 november 1-jén napján lép hatályba.

(2) Az 1. § 2023. január 1. napján lép hatályba.

dr. Tüske Róbert Papp Gábor

jegyző polgármester

*1. melléklet a …./2022. ( ) önkormányzati rendelethez*

*2. melléklet a 21/2014. (IV. 29.) önkormányzati rendelethez*

|  |  |  |  |  |  |  |  |
| --- | --- | --- | --- | --- | --- | --- | --- |
|  | A | B | C | D | |  |  |
| Sorszám | Személyes gondoskodás megnevezése | Mennyiség egysége | Szolgáltatási önköltség | Fizetendő intézményi térítési díj | |  | |
| 1. | Étkeztetés szállítási díja | Ft/adag | 248 | 245 | |  | |
| 2. | Házi segítségnyújtás | Ft/fő/gondozási óra | 4 021 | 1 000 | |  | |
| 3. | Jelzőrendszeres házi segítségnyújtás | Ft/ellátási nap | 96 |  | 90 |  |  |
| 4. | Nappali ellátás - Idősek klubja tartózkodás | Ft/fő/ellátási nap | 1 517 | 0 | |  | |
| 5. | Ápolást-gondozás nyújtó intézményi és rehabilitációs intézményi ellátás (Idősek Otthona) | Ft/fő/ellátási nap | 7 085 | 7 000 | |  | |
|  |  |  |  |  |  |  |  |
|  | A | B | C | D | E | F | G |
| Sorszám | Személyes gondoskodás megnevezése | Mennyiség egysége | Nyersanyag ktg. | Rezsiköltség | Nettó intézményi térítési díj | ÁFA | Fizetendő bruttó intézményi térítési díj |
| 6. | Étkeztetés szociálisan rászorultak részére | Ft/fő/adag | 423 | 337 | 760 | 167 | 965 |
|  |  |  |  |  |  |  |  |
|  | A | B | C | D | E | F | |
| Sorszám | Személyes gondoskodás megnevezése | Mennyiség egysége | Szolgáltatási önköltség | Normatív állami hozzájárulás | Számított intézményi térítési díj | Fizetendő intézményi térítési díj | |
| 7. | Bölcsődei gondozás | Ft/fő/nap | 10 557 | 4034 | 6 523 | 1000 | |

**a szociális szolgáltatásokról és a személyes gondoskodást nyújtó**

**gyermekjóléti ellátásokról szóló**

**21/2014. (IV. 29.) önkormányzati rendelet módosításáról**

**Általános indokolás**

Az intézményvezető javaslata alapján felülvizsgálatra került a bölcsődei térítési díj fizetési kötelezettség ütemezése, illetve a Közgazdasági Osztály vezetőjének javaslata alapján mérlegelés tárgyává vált egy meghatározott intézményi térítési díj emelése.

**Részletes indokolás**

**Az 1. §-hoz**

A bölcsődei gondozás térítési díjának utólagos megfizetéséról rendelkezik.

**A 2. §-hoz**

2022. november 1. napjától hatályos intézményi térítési díjakat tartalmazza.

**A 3. §-hoz**

Hatályba léptető rendelkezés.

**3.**

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Társadalmi-gazdasági hatása**: A jelen rendelet tervezetben megállapított bölcsődei gondozási díj megfizetése átütemezésének nincs jelentős társadalmi-gazdasági hatása az igénybe vevők részéről. Az idősek otthona térítési díjának emelése a tartási kötelezettséggel terhelt hozzátartozókra ró további terhet.

**Költségvetési hatása**: A rendeletmódosítás hatására a fenntartó számára az intézmény ügyintézési rendje, az ügykezelés könnyebbé válik. A térítési díj emeléssel a költségvetés bevételi oldala erősödhet.

**Környezeti, egészségi hatása**: A tervezetben foglaltak a hatályba lépéskor közvetlen környezeti és egészségi következményei nincsenek.

**Adminisztratív terheket befolyásoló hatása**: Az adminisztratív terhek a bölcsődei gondozási díj utólagos fizetése tekintetében várhatóan csökkennek, míg az idősek otthona térítési díjmérséklési kérelmek számának várható emelkedése miatt növekedhetnek.

**Egyéb hatása**: Nincs.

**A rendelet megalkotásának szükségessége**:

**A rendelet megalkotása elmaradása esetén várható következmények**:

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak.

**4.**

**Felülvizsgálatok - egyeztetések**

|  |  |  |  |  |
| --- | --- | --- | --- | --- |
| **Polgármesteri Hivatal** | |  | | |
| **név** | **beosztás/feladat** | | **aláírás** | **megjegyzés** |
| **Bertalanné Dr. Gallé Vera** | **Hatósági osztályvezető/az előterjesztés készítője** | |  |  |
| **Szintén László** | **Közgazdasági osztályvezető/pénz-ügyi ellenőrzés** | |  |  |
| **dr. Tüske Róbert** | **törvényességi felülvizsgálat** | |  |  |

|  |  |  |  |  |
| --- | --- | --- | --- | --- |
| **Külsős partner** | |  | | |
| **név** | **beosztás** | | **aláírás** | **megjegyzés** |
| **Varga András** | **TASZII intézményvezető** | |  |  |